|  |
| --- |
| **Таблица за направените предложения и коментари в процеса на обществено обсъждане на условия за кандидатстване, условия за изпълнение и пакет документи за кандидатстване по процедура BG14MFOP001-5.014 „Преработване на продуктите от риболов и аквакултури”, мярка 5.4 „Преработване на продуктите от риболов и аквакултури” по Програма морско дело и рибарство 2014-2020 г.** |
| **№** | **Данни на подателя**  | **Дата на получаване** | **Коментар/Предложение**  | **Становище на УО на ПМДР** |
| 1. | „Лотус Адвайзъри Тийм“ ЕООД | 14.10.2020 г. | Част от допустимите разходи, съгласно т. 14.1.2.7 от Условията за кандидатстване по процедурата са „*Инвестиции във възобновяеми енергийни източници (ВЕИ) за получаване на топлинна и/или електроенергия, необходими и пряко  свързани с производствената дейност на кандидата, включително  придобити чрез финансов лизинг“.* Като част от задължителните документи е поставено изискване за представяне на Бизнес план (по образец) обхващащ период до 5 години за оборудване, а в случаите на инвестиция за строително-монтажни работи (СМР) периодът е за 10 години. Бизнес планът изпълнява функция за доказване на икономическа жизнеспособност, като основа част от него са планираните приходи и прогнозни разходи. В така разписаните условия не е взето под внимание, че инвестициите във възобновяеми енергийни източници (ВЕИ) за получаване на топлинна и/или електроенергия, необходими и пряко  свързани с производствената дейност на кандидата не водят до получаване на приход. Тяхната единствена функция се свежда до оптимизиране на разходите и съответно до реализация на икономия в паричните средства за получаване на топлинна и/или електроенергия, необходими и пряко  свързани с производствената дейност на кандидата. В тази връзка не е възможно разработването на Бизнес план (по образец), тъй като няма да бъде налично както разширяване на производството (или модернизация), така и увеличаването на приходите в следствие на инвестицията във ВЕИ. Адекватен подход при аналогични инвестиции, които не водят до продукт и приход е приложен например в Мярка 1.4 „Ограничаване на въздействието на риболова върху морската среда и приспособяване на риболова към опазването на видовете”, където се изисква представянето на *„Справка - реализиране на инвестиционния проект“* или в мярка 5.3 „Мерки за предлагане на пазара”, където се изисква представянето на „Анализ приходи-разходи по образец“. Предвид гореизложеното моля да бъде предвидена възможност аналогична на тази по описаните мерки за инвестиции, които не водят до продукт и приход като бъде допуснато кандидатстването без представянето на Бизнес план от кандидати предвиждащи инвестиции в активи, които не водят до продукт и приход. Допускането на такъв подход ще допринесе изключително за облекчаване на административната тежест върху кандидатите. | **Не се приема.** Допустимите инвестиции във възобновяеми енергийни източници (ВЕИ) за получаване на топлинна и/или електроенергия следва да са пряко свързани с производствената дейност на кандидата. Финансиране се предоставя само на жизнеспособни предприятия, което се доказва с Бизнес план. |
| 2. | Екип на „Левъридж консулт“ ООДгр. София 1680, ул. „Родопски извор“ №24, офис 5 | 19.10.2020 г. | **Първи коментар:**Предлагаме документа „Определения за общи показатели“, описан в т. 7 Индикатори от УК, изготвен от Помощно звено за мониторинг и оценка в областта на рибарството и аквакултурата – FAME към Европейската комисия, които кандидатите могат да прочетат да бъде преведен на български език и същият да бъде включен в документи за информация към УК по процедурата. **Втори коментар:**Отново коментираме начина, по който се изчислява „Товароносимостта на специализираното транспортно средство“, а именно умножена по една трета от заложените работни дни в годината, не трябва да надвишава средногодишния производствен капацитет. Така разписана формула е неприложима за голяма част от транспортните средства, които биха могли да се използват. Предлагаме да се прецизира формулата.Предлагаме да се даде определение за „луксозни стоки“. Много често неяснотата около определението „луксозна стока“ е повод за неоснователни отхвърляния на проектни предложения. Предлагаме да се заложи например стойност, на която дадена стока да се категоризира като „луксозна“ за определен тип стоки, или друг начин, но да бъде ясно разписано.**Четвърти коментар:**По отношение на изискването за оферентите и изискването за специфичен оборот, а именно:„…Справката трябва да е придружена от Отчет за приходите и разходите за последните три приключили финансови години, в зависимост от датата на която оферентът е учреден или е започнал дейността си, и годишни финансови отчети….“Предлагаме текста да бъде по следния начин„…Справката трябва да е придружена от Отчет за приходите и разходите за една от последните три приключили финансови години, в зависимост от датата на която оферентът е учреден или е започнал дейността си, или от три финансови години при кумулативно доказване на оборота…“Пак коментираме, че Отчета за приходи и разходи е част от годишни финансови отчети, и информацията се припокрива. В другите части на ГФО няма информация за оборота на оферента, която експертите от УО на ПМДР могат да ползват. **Трети коментар:**По отношение на т 24. Списък на документите, които се подават на етап кандидатстване от УК, коментираме следният документ:„…14. Финансов план за изпълнение на проекта, включващ етапи на изпълнение и източници за финансиране на всеки един етап от проектното предложение - прикачен в ИСУН 2020…“Предлагаме да отпадне, тъй като изцяло припокрива информацията от Бизнес плана, и утежнява административната тежест. | **Не се приема.** Ръководството е информативно. При неразбиране от страна на кандидат по отношение на конкретен текст от указанието, то той може да иска разяснения във връзка с Условията за кандидатстване до 3 седмици преди крайния срок за подаване на проектни предложения.**Не се приема.**Не е направено конкретно предложение за прецизиране.**Приема се.**В Условията за кандидатстване е недопустимо на луксозни стоки. Луксозни стоки и екстри са тези, при които не е спазен принципът на икономичност, ефикасност и ефективност.При съмнение дали даден актив/и представлява/т „луксозна стока“, които не са допустими за финансиране по линия на ЕФМДР, оценителната комисия извършва справка/проверка/проучване относно характеристиките/предназначението му в сайта на производителя и при наличие на разминаване между предназначението му в изпълнението на проекта и това в сайта на производителя или друг легитимен източник, активите биват квалифицирани като недопустими за финансиране. УО има предвид фактът, че всеки производител се стреми да представи своите продукти по възможно най-добрият и конкурентен начин, което е възможно да доведе до възприемането на продукта като луксозен. За да се избегне субективното и необосновано квалифициране на даден продукт като такъв, оценителната комисия ще взема решенията за това дали даден актив/стока са луксозни максимално прозрачно, прилагайки единен подход към всички кандидати. **Приема се.**Нанесени са корекции в УК, изискването за ГФО за оферентите отпада.**Не се приема.**Финансовият план е задължително изискуем документ с оглед доказване на финансовия капацитет на кандидата за изпълнение на проекта, включващ етапи на изпълнение и източници за финансиране на всеки един етап от проектното предложение  |
| 3. | Д-р Йордан Господинов, Изпълнителен директор и представляващ АПРП „БГ ФИШ“ | 20.10.2020 г. | 1 .По отношение на т. 24. „Списък на документите, които се подават на етап кандидатстване“ документ № 5 от Условията за кандидатстване е записано: „Документ за собственост на земята/сградата, където ще се извършват строително-монтажните работи или учредено право на строеж за срок не по-малък от 8 години от датата на кандидатстване (а при извършване на строително-монтажни работи, за които се изисква разрешение за строеж съгласно ЗУТ, за срок не по-малък от 8 години от датата на кандидатстване) и/или копие от документ за собственост или договор за наем на сградите/помещенията, които ще се обновяват и/или в които ще се монтират машините, съоръженията, оборудването - за инвестиции за закупуване и/или инсталиране на нови машини, оборудване и съоръжения и/или обновяване на сгради и/или помещения, за които не се изисква разрешение за строеж съгласно ЗУТ. В случай на договор за наем, той трябва да бъде в сила най-малко 8 години след датата на кандидатстване. Документът следва да е прикачен в ИСУН 2020“. Ако се приеме хипотезата, че в случаите, в които ПП включва СМР е правилна и срокът на договорите за наем трябва да бъдат със „срок не по – малък от 8 години от датата на кандидатстване“, тъй като мониторинговият период на всяко изпълнено ПП е 5 годишен, срокът за изпълнение на проекта е 24 месеца, а сроковете по процедурите за оценка и одобрение определени в чл. 29 до чл. 38, включително от ЗУСЕСИВ, могат да бъдат приети условно за 12 месеца, т.е. сборът от целия период е 94 месеца или 8 години, то в случаите на изпълнение на ПП включващи само доставка на машини и оборудване срокът за изпълнение на ПП е 12 месеца като общият сбор на целия период би следвало да бъде изчислен на 84 месеца или 7 години валидност на договори за наем. По този начин няма да бъдат налагани ограничителни условия на бенефициенти, чиито договори за наем вече са подписани и срокът на действие вече тече. Освен това трябва да се има в предвид и фактът, че съгласно чл. 55, ал. 1 от Закона за корпоративно подоходно облагане годишната амортизационна норма за категория II - машини, производствено оборудване, апаратура е 30%. В този случай амортизирането на активите е даже преди изтичане на срока за мониторинг. | **Приема се.**  |

**Одобрил:**

**Съгласувал:**

